צבי קרן

צבי קרן (18 באוגוסט 1917 – 27 באוקטובר 2008) היה מוזיקולוג ישראלי, מבכירי המורים לתאוריה, קומפוזיציה, מוזיקה קלה ולג'אז בארץ. כיהן במשך שנים רבות כראש החוג למוזיקולוגיה באוניברסיטת בר-אילן.

ביוגרפיה
צבי קרן נולד בניו יורק בשנת 1917 כהווארד ראלף קירשנבאום (Howard Ralph Kirshenbaum). למד במשך שנים אצל המוזיקאי והמדען היהודי-רוסי-אמריקאי יוסף שילינגר, ונחשב לממשיך דרכו המוזיקלי בתחום התאוריות הקומפוזיציות-מתמטיות, ביחד עם ג'ורג' גרשווין וגלן מילר. את התואר הראשון קיבל בשנת 1937 מאוניברסיטת ניו יורק, את התואר השני בשנת 1946 מאוניברסיטת קולומביה, ואת הדוקטורט בשנת 1961 מאוניברסיטת לונדון. לאחר חזרתו בתשובה ועלייתו לישראל בשנת 1951, עִברת את שמו לצבי קרן.
בין השנים 1970 ל-1986 שימש כמרצה במחלקה למוזיקה באוניברסיטת בר-אילן

על אף שלא היה ידוע במיוחד בציבור, קרן נחשב לאחד מבכירי המורים למוזיקה קלה ולג'אז בארץ. בין תלמידיו: אלברט פיאמנטה, יוני רכטר, אריאל זילבר, שלמה גרוניך, דני סנדרסון, דודי אור, יוסי מר חיים, מנחם ויזנברג, דורון טויסטר, עדי רנרט, שם טוב לוי, אבנר קנר, בני נגרי, נמרוד טנא, ארי ערב, שלום פליסר ורבים אחרים.

בתו, אלונה שגיא, היא פסנתרנית ואמנית ג'אז, ראש המחלקה ללימודי ג'אז באוניברסיטת בר-אילן.

ספרו
 Zvi Keren, Contemporary Israeli Music: Its Sources and Stylistic Development, Ramat-Gan: Bar Ilan University Press,‪ 1980. (ששת הפרקים הראשונים חוברו כעבודת דוקטור באוניברסיטת לונדון (1961); הפרק השביעי והאחרון מסכם את ההתפתחויות שחלו בתחום עד 1973)

קישורים חיצוניים

 Keren, Zvi, Encyclopedia of Jazz Musicians, Jazz.com
 
 Alona Keren-Sagee (ed.), Zvi Keren: His Contribution to Israel’s Music Scene: An Interview in Honor of his 85th Birthday, Min-Ad: Israel Studies in Musicology Online, 2 (Fall 2002)

הערות שוליים

ניו יורק: אישים
מוזיקולוגים יהודים
מוזיקולוגים ישראלים
מורים למוזיקה בישראל
בוגרי אוניברסיטת ניו יורק
בוגרי אוניברסיטת קולומביה
בעלי תואר דוקטור מאוניברסיטת לונדון
סגל אוניברסיטת בר-אילן: מוזיקה
ישראלים ילידי ארצות הברית
עולים בשנות ה-1950
מדענים ישראלים שחזרו בתשובה
אישים הקבורים בבית הקברות ירקון
ישראלים שנולדו ב-1917
ישראלים שנפטרו ב-2008